વાપીના મોરાઇ ગામ નજીક સુરતથી મુંબઇ તરફ જઇ રહેલું કન્ટેનર અકસ્માત બાદ બાઇક પર પલટી મારતા ત્રણ લોકોના ઘટના સ્થળે જ મોત નીપજ્યાં હતા. બનાવ અંગે જાણવા મળ્યા અનુસાર મોરાઇ ફાટક તરફથી ટેમ્પો આવતા કન્ટેનર ચાલકે વાહન પરનો કાબુ ગુમાવ્યો હતો અને ટેમ્પો સાથે અથડાયા બાદ કન્ટેનર પલટી મારી ગયું હતું. આ બનાવમાં એક મહિલા સહિત ત્રણ લોકોના મોત નીપજ્યા છે, જ્યારે અન્ય પાંચ ઇજાગ્રસ્તોને સારવાર અર્થે નજીકની હોસ્પિટલમાં ખસેડવામાં આવ્યા છે.